Suchinthana/ta-wikipedia huggingface dataset:
மலபார் செங் கேளையாடு

மலபார் செங் கேளையாடு (முந்தியாகசு மலபாரிகசு) என்பது இந்தியா மற்றும் இலங்கையைப் பூர்வீகமாகக் கொண்ட ஒரு கேளையாடு மான் சிற்றினமாகும். மலபார் செங் கேளையாடு இந்தியக் குரைக்கும் மான் என்றும் அழைக்கப்படுகிறது.

விளக்கம் 
இது தெற்காசியாவின் காடுகளில் காணப்படும் சிறிய மற்றும் நடுத்தர அளவிலான மான் சிற்றினமாகும். இது சுமார் 20 முதல் 25 அங்குல உயரமுடையது. இது மற்ற மான் இனங்களுடன் ஒப்பிடும்போது சிறியதாக உள்ளது. மலபார் செங் கேளையாடு ஒரு தனித்துவமான தோற்றத்தைக் கொண்டுள்ளது. இதன் சிவப்பு-பழுப்பு நிறத் தோல் மூலம் வேறுபடுத்தப்படுகிறது. உணவின் அடிப்படையில், மலபார் செங் கேளையாடு முதன்மையாக ஒரு தாவர உண்ணி ஆகும். இவற்றின் உணவில் இலைகள், தளிர்கள், பழங்கள் மற்றும் பூக்கள் உட்படப் பல்வேறு தாவரப் பொருட்கள் உள்ளன.

நடத்தை 
மலபார் செங் கேளையாடு தனியாக வாழும் விலங்காகும். பொதுவாக இவை தனியாகவோ அல்லது இணையாகவோ காணப்படும். இவை அதிகாலை மற்றும் மாலை நேரங்களில் மிகவும் சுறுசுறுப்பாக இருக்கும். பகலின் வெப்பமான நேரங்களில் ஓய்வெடுக்க விரும்புகின்றன. இந்த மான்கள் இவற்றின் பிராந்திய நடத்தைக்காக அறியப்படுகின்றன. இவற்றின் வாழிடப் பிரதேசங்களை இவற்றின் தலையில் அமைந்துள்ள வாசனை சுரப்பிகளால் குறியிடுகின்றன. இவை தங்கள் பொதுவான பெயரைக் கொடுக்கும் ஒரு தனித்துவமான குரல் மூலம் ஒன்றுக்கொன்று தொடர்பு கொள்கிறது. பொதுவாக அக்டோபர் மற்றும் திசம்பருக்கு இடையில் ஏற்படும் இனப்பெருக்கக் காலத்தில், ஆண் மலபார் செங் கேளையாடு ஆதிக்கத்தை நிலைநாட்டவும் பெண் கேளையாடுகளை அணுகவும் சண்டைகளில் ஈடுபடுகின்றன.

மேற்கோள்கள் 

கேளையாடு
செருகரை தொடருந்து நிலையம்

செருகரை தொடருந்து நிலையம் (Cherukara railway station) என்பது இந்தியாவின் கேரளாத்தின், மலப்புறம் மாவட்டத்தில் உள்ள செருகரை என்ற ஊரில் உள்ள ஒரு சிறிய தொடருந்து நிலையமாகும். இது தென்னக இரயில்வேயின் ஷொர்ணூர்-மங்களூர் பாதையில் அமைந்துள்ளது. இந்த நிலையத்தில் நிறுத்தப்படும் தொடருந்துகளானது இந்தியாவின் நிலம்பூர், ஷொர்ணூர், அங்காடிபுரம் போன்ற பல நகரங்களை இணைக்கின்றன.

நிலம்பூர்-ஷொர்ணூர் பாதை 
இந்த நிலையமானது ஒரு வரலாற்று முக்கியத்துவம் வாய்ந்த கிளைப் பாதையில் உள்ளது. இது இந்தியாவின் மிகவும் குறுகிய அகலப் பாதைகளில் இதுவும் ஒன்றாகும். இந்த நிலையப் பாதை முழுவதும் அதன் இயற்கைக்காட்சிக்கு பெயர் பெற்றது. மேலும் பாதையின் இருபுறமும் மரங்களால் சூழப்பட்டுள்ளது. [மேற்கோள் தேவை] இந்த நிலையத்தின் நடை மேடையிலும் மரங்கள் உள்ளன.

மேற்கோள்கள் 

மலப்புறம் மாவட்டத்திலுள்ள தொடருந்து நிலையங்கள்
Coordinates on Wikidata
பலோத்ரா மாவட்டம்

பலோத்ரா மாவட்டம் (Balotra district),  இந்தியாவின் இராஜஸ்தான் மாநிலத்தில் பார்மேர் மாவட்டத்தின் 7 வருவாய் வட்டங்களைக் கொண்டு 7 மார்ச் 2023 அன்று புதிதாக நிறுவப்பட்டது.இதன் நிர்வாகத் தலைமையிடம் பலோத்ரா நகரம் ஆகும். இம்மாவட்டம் ஜோத்பூர் கோட்டத்தில் அமைந்துள்ளது. மேலும் இம்மாவட்டம் தார் பாலைவனத்தில் உள்ளது.

மாவட்ட நிர்வாகம்
பலோத்ரா மாவட்டம் 7 வருவாய் வட்டங்களைக் கொண்டது.அவைகள்:
 பச்பத்ரா வட்டம்
 கல்யாண்பூர் வட்டம்
 சிவானா வட்டம்
 சம்தாரி வட்டம்
 பைத்து வட்டம்
 கிர்கா வட்டம்
 சிந்தாரி வட்டம்

இதனையும் காண்க
 இராஜஸ்தான் மாவட்டப் பட்டியல்
 பலோத்ரா நகரம்

மேற்கோள்கள்

வெளி இணைப்புகள்
 Official website
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
மலேசிய கூட்டரசு சாலை 26

மலேசிய கூட்டரசு சாலை 26 அல்லது கேஎல்ஐஏ விரைவுச்சாலை (ஆங்கிலம்: Malaysia Federal Route 26; அல்லது KLIA Expressway; மலாய்: Laluan Persekutuan Malaysia 26 அல்லது Lebuhraya KLIA) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு விரைவுச்சாலை ஆகும்.

இந்தக் கூட்டரசு சாலை கோலாலம்பூர் பன்னாட்டு வானூர்தி நிலையம் (Kuala Lumpur International Airport) (KLIA); மற்றும் அதன் அருகிலுள்ள சிப்பாங் பன்னாட்டு சுற்றுகை (Sepang International Circuit); மற்றும் பண்டார் என்ஸ்டெக் (Bandar Enstek) ஆகியவற்றிற்கான முக்கிய அணுகல் சாலையாகவும் செயல்படுகிறது.

பொது

கேஎல்ஐஏ விரைவுச்சாலை 11.0 கிமீ (6.8 மைல்) நீளம் கொண்டது; மற்றும் பிளஸ் விரைவுச்சாலைகள்; மலேசிய பொதுப்பணித் துறை ஆகிய அமைப்புகளினால் பராமரிக்கப்பபடுகிறது.

கேஎல்ஐஏ விரைவுச்சாலையின் கிலோமீட்டர் A0 (Kilometre Zero) என்பது  கோலாலம்பூர் பன்னாட்டு வானூர்தி நிலையத்தின் மாற்றுவழியில் தொடங்குகிறது.

மலேசிய பொதுப்பணித் துறை

கேஎல்ஐஏ விரைவுச்சாலையின் முதல் 5.9 கிமீ (3.7 மைல்) சாலை; வடக்கு-தெற்கு விரைவுச்சாலை மத்திய இணைப்பின்  ஒரு பகுதியாக பிளஸ் விரைவுச்சாலைகள் மூலம் பராமரிக்கப்படுகிறது. 

கோலாலம்பூர் பன்னாட்டு வானூர்தி நிலையத்துடன் இணைக்கும் கேஎல்ஐஏ விரைவுச்சாலையின் மீதமுள்ள பகுதிகள்  மலேசிய பொதுப்பணித் துறையால் பராமரிக்கப்படுகிறது.

மலேசிய கூட்டரசு சாலை 26-இன் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

சிறப்புக் கூறுகள்
 6 வழிப் பாதைகள்
 பிளஸ் (PLUS) பிரிவில் 110 கி.மீ. வேக வரம்பு
 விளமபரத் தூண்கள்
 அவசர தொலைபேசிகள்
 இந்த அதிவேக நெடுஞ்சாலையில் பல விளம்பர பலகைகள்
 வானூர்தி நிலைய எல்லையில் இருந்து வானூர்தி நிலைய முதன்மைக் கட்டிடம் வரையில் 8 வழிப்பாதைகள்

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க

 பந்திங்
 சிப்பாங்
 சாலாக் திங்கி
 டெங்கில்
 சுங்கை பீலேக்
 மலேசிய பொதுப்பணித் துறை
 மலேசிய வானூர்தி நிலையங்கள் நிறுவனம்
 கோலாலம்பூர் பன்னாட்டு வானூர்தி நிலையம்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
முப்புளோரைடு

முப்புளோரைடு (Trifluoride) என்பது  ஓர் அணு அல்லது அயனி மூன்று  புளோரின்  அணுக்கள் அல்லது அயனிகளுடன் தொடர்புகொண்டுள்ள  சேர்மங்களை முப்புளோரைடுகள் அல்லது டிரைபுளோரைடுகள் என்று அழைக்கிறோம். இரும்பு, அருமண் தனிமங்கள் மற்றும் தனிமவரிசை அட்டவணையின் 3,13 மற்றும் 15 ஆவது குழுக்களில் உள்ள உலோகங்கள் போன்ற பல உலோகங்கள் முப்புளோரைடுகளை உருவாக்குகின்றன. பெர்ரிக்  புளோரைடு மற்றும் இண்டியம் புளோரைடு தவிர பெரும்பாலான உலோக முப்புளோரைடுகள் நீரில் சிறிதளவாகவே  கரையக்கூடியவையாகும்.  ஆனால் சில புளோரைடுகள் மற்ற கரைப்பான்களில் கரைகின்றன.

முப்புளோரைடுகளின் பட்டியல் 

ஆக்டினியம் புளோரைடு, AcF3
அலுமினியம் புளோரைடு, AlF3
அமெரிசியம்(III) புளோரைடு, AmF3
ஆண்டிமனி டிரைபுளோரைடு, SbF3, 
ஆர்சனிக் முப்புளோரைடு, AsF3
பெர்க்கிலியம்(III) புளோரைடு, BkF3
புரோமின் முப்புளோரைடு, BrF3
கலிபோர்னியம்(III) புளோரைடு, CaF3
சீரியம்(III) புளோரைடு, CeF3
குரோமியம்(III) புளோரைடு, CrF3
கோபால்ட்(III) புளோரைடு, CoF3
கியூரியம்(III) புளோரைடு, CmF3
டிசிப்ரோசியம்(III) புளோரைடு, DyF3
ஐன்சுடைனியம் புளோரைடு, EsF3
யூரோப்பியம்(III) புளோரைடு, EuF3
எர்பியம்(III) புளோரைடு, ErF3
கடோலினியம்(III) புளோரைடு, GdF3
காலியம்(III) புளோரைடு, GaF3
தங்கம்(III) புளோரைடு, AuF3
ஓல்மியம்(III) புளோரைடு, HoF3
இண்டியம்(III) புளோரைடு, InF3
அயோடின் முப்புளோரைடு, IF3, 
இரிடியம் முப்புளோரைடு, IrF3
லியுதேத்தியம்(III) புளோரைடு, LuF3
மாங்கனீசு(III) புளோரைடு, MnF3
நியோடிமியம் புளோரைடு, NdF3
நெப்டியூனியம்(III) புளோரைடு, NpF3
பலேடியம்(II,IV) புளோரைடு, Pd[PF6], 
புளுட்டோனியம்(III) புளோரைடு, PuF3
பிரசியோடைமியம்(III) புளோரைடு, PrF3
புரோமித்தியம்(III) புளோரைடு, PmF3
ரோடியம் முப்புளோரைடு, RhF3
சமாரியம்(III) புளோரைடு, SmF3
வெள்ளி(III) புளோரைடு, AgF3, 
டெர்பியம்(III) புளோரைடு, TbF3
தாலியம் முப்புளோரைடு, TlF3
தயோபாசுபோரைல் புளோரைடு, PSF3, 
தூலியம்(III) புளோரைடு, TmF3
தைட்டானியம்(III) புளோரைடு, TiF3
யுரேனியம் ட்ரைபுளோரைடு, UF3
வனேடியம்(III) புளோரைடு, VF3
வனேடியம்(V) ஆக்சிமுப்புளோரைடு, VOF3
இட்டர்பியம்(III) புளோரைடு, YbF3
இட்ரியம்(III) புளோரைடு, YF3

மேற்கோள்கள்

மேற்கோள்கள் 

புளோரைடுகள்
தூடூ மாவட்டம்

.
தூடூ மாவட்டம் (Dudu district), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் 3 வருவாய் வட்டங்களைக் கொண்டு இப்புதிய மாவட்டம் 7 மார்ச் 2023 அன்று  நிறுவப்பட்டது.இதன் நிர்வாகத் தலைமயிடம் தூடூ நகரம் ஆகும். இது ஜெய்ப்பூருக்கு தென்மேற்கே  63.8 கிலோ மீட்டர் தொலைவில் உள்ளது.

மாவட்ட நிர்வாகம்
தூடூ மாவட்டம் 3  வருவாய் வட்டங்களைக் கொண்டது. அவைகள்:
 தூடூ வட்டம்
 பாகி வட்டம்
 மௌஜமாபாத் வட்டம்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  இம்மாவட்டத்தின் மக்கள் தொகை 1,84,960 ஆகும். பாலின விகிதம் 1000 ஆண்களுக்கு 943  பெண்கள் வீதம் உள்ளனர். சராசரி எழுத்தறிவு 61.98%%ஆகும்.

இதனையும் காண்க
 தூடூ நகரம்
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள்
 தூடூ மாவட்ட இணையதளம்
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
புரோடாக்டினியம் டெட்ராபுளோரைடு

புரோடாக்டினியம் டெட்ராபுளோரைடு (Protactinium tetrafluoride) என்பது PaF4 என்ற  மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். புரோடாக்டினியம் உலோகமும் புளோரினும் சேர்ந்து இந்த இருமச் சேர்மம் உருவாகிறது.

தயாரிப்பு
600 பாகை செல்சியசு வெப்பநிலையில் ஐதரசன் புளோரைடு/ஐதரசன் கலவையுடன் புரோடாக்டினியம்(IV) ஆக்சைடை சேர்மத்தை வினைபுரியச் செய்து புளோரினேற்றம் செய்வதன் மூலம் புரோடாக்டினியம் டெட்ராபுளோரைடைத் தயாரிக்கலாம்:

PaO2 + 4HF -> PaF4 + 2H2O

ஐதரசன் புளோரைடு மற்றும் ஐதரசனை  புரோடாக்டினியம்(V) ஆக்சைடு சேர்மத்தின் மீது செலுத்தினாலும் புரோடாக்டினியம் டெட்ராபுளோரைடைத் தயாரிக்கலாம்:

Pa2O5 + 8HF + H2 -> 2PaF4 + 5H2O

இயற்பியல் பண்புகள்

a = 1.27 நானோமீட்டர், b = 1.07 நானோமீட்டர், c = 0.842 நானோமீட்டர், β = 126.3° என்ற அணிக்கோவை அளவுருக்களுடன் புரோடாக்டினியம் டெட்ராபுளோரைடு UF4 கட்டமைப்பின் அடர் பழுப்பு நிறத்தில் ஒற்றைகச்சரிவச்சு, ஊசி போன்ற படிகங்களாக உருவாக்கிறது. 

நீர்த்த அமோனியம் புளோரைடு கரைசலில் புரோடாக்டினியம் டெட்ராபுளோரைடு கரையும்.

வேதிப் பண்புகள்
புரோடாக்டினியம் டெட்ராபுளோரைடு ஆக்சிசன் மற்றும் புளோரினுடன் வினையில் ஈடுபடுகிறது.: 

2PaF4 + F2 -> 2PaF5

4PaF4 + O2 -> 2Pa2OF8

காரங்களுடன் புரோடாக்டினியம் டெட்ராபுளோரைடு வினைபுரிகிறது:

PaF4 + 4NaOH -> PaO2 + 4NaF + 2H2O

புரோடாக்டினியம் டெட்ராபுளோரைடு உப்பிலிருந்து உலோகத்தை பேரியம் இடப்பெயர்ச்சி செய்கிறது. 

PaF4 + 2Ba -> Pa + 2BaF2

மேற்கோள்கள்

புரோடாக்டினியம் சேர்மங்கள்
புளோரின் சேர்மங்கள்
புளோரைடுகள்
கேக்கிரி மாவட்டம்

கேக்கிரி மாவட்டம் (Kekri district), இந்தியாவின் இராஜஸ்தான் மாநிலத்தின் அஜ்மீர் மாவட்டம் மற்றும் டோங் மாவட்டத்தின் சில வருவாய் வட்டங்களைக் கொண்டு இப்புதிய மாவட்டம் 7 மார்ச் 2023 அன்று நிறுவப்பட்டது.இதன் நிர்வாகத் தலைமையிடம் கேக்கிரி நகரம் ஆகும். கேக்க்ரி நகரம் அஜ்மீருக்கு தென்கிழக்கே 78 கிலோ மீட்டர் தொலைவில் உள்ளது.

மாவட்ட நிர்வாகம்
கேக்கிரி மாவட்டம் 6 வருவாய் வட்டங்களைக் கொண்டது.அவைகள்:
 கேக்கிரி வட்டம்
 சவார் வட்டம்
 பினாய் வட்டம்
 சர்வார் வட்டம்
 தந்தோடி வட்டம்
 தொடரய்சிங் வட்டம்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,     இம்மாவட்டத்தின் மக்கள் தொகை 630,832. ஆகும். .பாலின விகிதம் 1000 ஆண்களுக்கு  967 f பெண்கள் வீதம் உள்ளனர். இம்மாவட்ட மக்களில் இந்து சமயத்தினர் 93.15, இசுலாமியர் 5.28, சமணர்கள் 1.40% மற்றும் பிறர் 0.17% ஆக உள்ளனர். இம்மாவட்டத்தில் இராசத்தானி 70.20%, தூந்தாரி மொழி15.70%,  மார்வாரி மொழி 6.76% இந்தி மொழி 6.64% மற்றும் பிற மொழிகள் 0.70% பேசுகின்றனர்.

இதனையும் காண்க
 கேக்கிரி நகரம்
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள்
 கேக்கிரி மாவட்ட இணையதளம்
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
கால்சியம்(I) புளோரைடு

கால்சியம்(I) புளோரைடு (Calcium(I) fluoride) என்பது CaF என்ற  மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இது ஒரு நிலைப்புத்தன்மையற்ற சேர்மமாகும். உயர்வெப்பநிலை வளிமமாகவோ அல்லது திண்ம மந்தவாயு அணிக்கோவையில் ஒரு மூலக்கூறாகவோ மட்டுமே இது காணப்படும்.

மேற்கோள்கள்

புளோரைடுகள்
உலோக ஆலைடுகள்
கனிம வேதியியல் சேர்மங்கள்
கால்சியம் சேர்மங்கள்
சூலமங்கலம்

சூலமங்கலம் என்பது இந்தியாவில் தமிழ்நாடு மாநிலத்தின் தஞ்சாவூர் மாவட்டத்திலுள்ள ஒரு புறநகர்ப் பகுதியாகும்.

அமைவிடம் 
கடல் மட்டத்திலிருந்து சுமார் 61.66 மீ. உயரத்தில், () என்ற புவியியல் ஆள்கூறுகள் கொண்டு சூலமங்கலம் பகுதி அமைந்துள்ளது.

இசை முக்கியத்துவம் 
பக்திப் பாடல்களைப் பாடி புகழ்பெற்ற சூலமங்கலம் சகோதரிகள் என்ற இரு சகோதரிகளான ஜெயலட்சுமி மற்றும் இராஜலட்சுமி ஆகியோர் பிறந்த ஊர் சூலமங்கலம் ஆகும்.

சமயம்

கோயில்கள் 
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்ற சௌந்தரராஜப் பெருமாள் கோயில் என்ற ஒரு பெருமாள் கோயில் மற்றும் கிருத்திவாகேசுவரர் கோயில் என்ற ஒரு சிவன் கோயில் ஆகிய இரண்டு கோயில்கள் சூலமங்கலத்தில் அமைந்துள்ளன.

அரசியல் 
சூலமங்கலம் பகுதியானது, பாபநாசம் (சட்டமன்றத் தொகுதி) மற்றும் மயிலாடுதுறை மக்களவைத் தொகுதி வரம்புகளுக்கு  உட்பட்டதாகும்.

மேற்கோள்கள் 

தஞ்சாவூர் மாவட்டத்திலுள்ள கிராமங்கள்
இசுடெர்கோரைட்டு

இசுடெர்கோரைட்டு (Stercorite)  என்பது அமோனியம் சோடியம் பாசுபேட்டு  உப்பின் கனிம வடிவமாகும். இந்த பெயர் சாணத்தைக்  குறிக்கும் இலத்தீன் சொல்லான இசுடெர்கசு என்ற சொல்லிலிருந்து வந்தது.  ஏனெனில் இந்த கனிமம் முதன் முதலில் குவானோ எனப்படும் கடற்பறவைகள் அல்லது வௌவால்களின் கழிவிலிருந்துதான் கண்டுபிடிக்கப்பட்டது. பன்னாட்டு கனிமவியல் சங்கம் இசுடெகோரைட்டு கனிமத்தை Stc என்ற குறியீட்டால் அடையாளப்படுத்துகிறது.

மேற்கோள்கள்

பாசுப்பேட்டு கனிமங்கள்
சோடியம் கனிமங்கள்
அமோனியம் கனிமங்கள்
முச்சரிவச்சுக் கனிமங்கள்
ஜாங்கிபூர் மக்களவைத் தொகுதி

ஜாங்கிபூர் மக்களவைத் தொகுதி (Jangipur Lok Sabha constituency) என்பது இந்தியாவின் மேற்கு வங்காளத்தின் முர்சிதாபாத் மாவட்டத்தில் உள்ள ஒரு நாடாளுமன்றத் தொகுதியாகும். எண். 9 ஜாங்கிபூர் மக்களவைத் தொகுதியின் ஏழு சட்டமன்றத் தொகுதிகளும் முர்சிதாபாத் மாவட்டத்தில் உள்ளன.

சட்டமன்றத் தொகுதிகள் 
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதியான ஜாங்கிபூர் மக்களவைத் தொகுதி 2009 முதல் பின்வரும் சட்டமன்றத் தொகுதிகளைக் கொண்டுள்ளது.

2004ஆம் ஆண்டில் ஜாங்கிபூர் மக்களவைத் தொகுதி பின்வரும் சட்டமன்றத் தொகுதிகளைக் கொண்டிருந்தது. பாரக்கா (சட்டமன்ற தொகுதி எண் 50) அவுரங்காபாத் (சட்டமன்ற தொகுதி எண் 51) சுட்டி (சட்டமன்ற தொகுதி எண் 52) சாகர்திகி (ப.இ.)(சட்டமன்ற தொகுதி எண் 53) ஜாங்கிபூர் (சட்டமன்ற தொகுதி எண் 54) நபாகிராம் (சட்டமன்ற தொகுதி எண் 66).

நாடாளுமன்ற உறுப்பினர்கள் 

^ இடைத் தேர்தல்

தேர்தல் முடிவுகள்

2024 பொதுத் தேர்தல்

மேற்கோள்கள்

மேலும் காண்க 

 ஜாங்கிபூர்
 மக்களவை தொகுதிகளின் பட்டியல்

மேற்கு வங்காள மக்களவைத் தொகுதிகள்
கலிலூர் இரகுமான்

கலிலூர் இரகுமான் (Khalilur Rahaman)(பிறப்பு செப்டம்பர் 1,1960) என்பவர் ஓர் இந்திய அரசியல்வாதியும் நூர் பீடி நிறுவனத்தின் நிர்வாக இயக்குநரும் அகில இந்திய திரிணாமுல் காங்கிரசின் தலைவரும் ஆவார்.

அரசியல் வாழ்க்கை 
இரகுமான் 2019 இந்திய நாடாளுமன்றத் தேர்தலில் ஜாங்கிபூர் மக்களவைத் தொகுதியில் போட்டியிட்டார். 2019 இந்திய பொதுத் தேர்தலில் மேற்கு வங்கத்தின் ஜாங்கிபூரிலிருந்து அகில இந்திய திரிணாமுல் காங்கிரசு உறுப்பினராக இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார். இரகுமான் மீண்டும் 2024ஆம் ஆண்டு நடைபெற்ற இந்தியப் பொதுத் தேர்தலில் போட்டியிட்டு மக்களவை உறுப்பினர் ஆனார்.

மேற்கோள்கள் 

1960 பிறப்புகள்
வாழும் நபர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
இந்திய முஸ்லிம்கள்
அகில இந்திய திரிணாமுல் காங்கிரசு அரசியல்வாதிகள்
ஐலியா கோய்லா

ஐலியா கோய்லா (Ailia coila) என்பது கங்கை ஐலியா எனப் பொதுவாக அழைக்கப்படும் மீன் சிற்றினம் ஆகும். இது இந்தியா, வங்களாதேசம், நேபாளம் மற்றும் பாக்கித்தான் உள்ளிட்ட நாடுகளில் காணப்படும் ஐலியேடே குடும்பத்தில் உள்ள ஒரு கெளிறு மீனமாகும். இந்த சிற்றினம் 30 சென்டிமீட்டர் நிலையான உடல் நீளம் வரை வளரும். 

உள்ளூர் அளவில் இந்த மீன் மேற்கு வங்காளத்தில் "கஜோலி" என்று அழைக்கப்படுகிறது. வங்களாதேசத்தில்ல், மக்கள் இதை பன்சுபாட்டா (மூங்கில் இலை) என்று அழைக்கிறார்கள். இதன் சதை மிகவும் சுவையாக உள்ளதாகக் கருதப்படுகிறது. இந்த மீன் உள்ளூர் மீன் வணிகத்தில் முக்கியத்துவம் வாய்ந்தது.

இயற்கை மற்றும் மானுடவியல் காரணங்களால் ஐ. கோயிலா வாழ்விடம் கடுமையாகப் பாதிக்கப்பட்டு வருகிறது.

ஐ. காயிலா என்பது 85.63% மரபணு வரிசை அடையாளத்துடன் யூட்ரோபிச்ச்திசு வாசாவுடன் மிகவும் நெருக்கமாகத் தொடர்புடையது.

மேற்கோள்கள் 

இந்திய மீன்கள்
நேபாள உயிரினங்கள்
பெரிய கேளையாடு

பெரிய கேளையாடு (Giant muntjac)(முந்தியாகசு வூகுவாங்ஜெனிசிசு) சில நேரங்களில் பெரிய-கொம்பு கேளையாடு என்று குறிப்பிடப்படுகிறது. இது கேளையாட்டின் சிற்றினம் ஆகும். இது 1994ஆம் ஆண்டில் வியட்நாமின் ஹா டின்ஹ் மாகாணத்தின் வு குவாங் மற்றும் மத்திய லாவோசில் கண்டுபிடிக்கப்பட்டது. நாம் தியூன் 2 பல்நோக்கு திட்டத்திற்காக லாவோசின் கம்மோவான் மாகாணத்தில் உள்ள நகாய் நீர்த்தேக்கம் நீரில் மூழ்கியபோது, 38 மாபெரும் கேளையாடு மீட்கப்பட்டு ஆய்வு செய்யப்பட்டு, அருகிலுள்ள நகாய்-நாம் தியூனின் தேசிய பாதுகாக்கப்பட்ட பகுதியில் விடுவிக்கப்பட்டது. இந்த விலங்குகளின் மாதிரியை அடுத்தடுத்த கதிர்வழி தடங்காணல் முறையில் இந்த இடமாற்றம் வெற்றிகரமாகச் செயல்பட்டதைக் காட்டியது. இந்தச் சிற்றினம் கிழக்கு கம்போடியாவில் சில பகுதிகளிலும், அன்னமைட் மலைகளிலும் காணப்படுகின்றன.

பெரும் கேளையாடு பொதுவாகப் பசுமைக் காடுகளில் காணப்படுகிறது. இது மற்றும் சுமார் 30 முதல் 50 கிலோ எடையைக் கொண்டுள்ளது. இது சிவப்பு-பழுப்பு நிற மேற்றோலினைக் கொண்டுள்ளது. காடு அழித்தல், விவசாயக் கழிவு எரிப்பு, வேட்டையாடுதலுடன் இணைந்து, மாபெரும் ஆபத்தினைக் கேளையாடு வாழ்வில் ஏற்படுத்துகிறது. எனவே இது மிக அருகிய இனமாகக் கருதப்படுகிறது. இது புலி மற்றும் சிறுத்தை போன்ற விலங்குகளால் வேட்டையாடப்படுகிறது. இது முந்தியகசு முன்ட்ஜக் (பொதுவான கேளையாடு) உடன் மிகவும் நெருக்கமாகத் தொடர்புடையது.

மேற்கோள்கள்

வெளி இணைப்புகள் 

 Deer-Pictures.com: மாபெரும் முண்ட்ஜாக் படம்

பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
கேளையாடு
கேஎல்ஐஏ வெளி வட்டச் சாலை

கேஎல்ஐஏ வெளி வட்ட சாலை அல்லது மலேசிய கூட்டரசு சாலை 27 (ஆங்கிலம்: Malaysia Federal Route 27; அல்லது KLIA Outer Ring Road (KLIAORR); மலாய்: Laluan Persekutuan Malaysia 27 அல்லது Jalan Pekeliling KLIA) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு விரைவுச்சாலை ஆகும்.

மலேசிய கூட்டரசு சாலை 26 எனும் கேஎல்ஐஏ விரைவுச்சாலைக்குப் பிறகு கோலாலம்பூர் பன்னாட்டு வானூர்தி நிலையத்தில் (Kuala Lumpur International Airport) (KLIA) இரண்டாவது பெரிய நெடுஞ்சாலை; மற்றும் வட்ட சாலையாகத் திகழ்கிறது.

பொது

கேஎல்ஐஏ வெளி வட்ட சாலை, ஒவ்வோர் ஆண்டும் மலேசிய பெட்ரோனாஸ் கிராண்ட் பிரிக்ஸ் போட்டியின் (Petronas Malaysian Grand Prix) போது சிப்பாங் பன்னாட்டு சுற்றுகைக்கு (Sepang International Circuit) முக்கியப் பாதையாகவும் மாறுகிறது. அத்துடன் 1 மார்ச் 2006 முதல் 9 மே 2014 வரை; குறைந்த கட்டணச் சேவை முனையத்திற்க்கான (Low Cost Carrier Terminal) (LCCT) முக்கியச் சாலையாகவும் சேவை செயதது.

இந்தச் சாலை கோலாலம்பூர் பன்னாட்டு வானூர்தி நிலையம்; மற்றும் அதன் அருகிலுள்ள சிப்பாங் பன்னாட்டு சுற்றுகை; மற்றும் பண்டார் என்ஸ்டெக் (Bandar Enstek) ஆகியவற்றிற்கான முக்கிய அணுகல் சாலையாகவும் செயல்படுகிறது.

பொது

கேஎல்ஐஏ வெளி வட்ட சாலை 20.0 கிமீ (12.4 மைல்) நீளம் கொண்டது. 

கேஎல்ஐஏ வெளி வட்ட சாலையின் கிலோமீட்டர் 0 (Kilometre Zero) என்பது  கோலாலம்பூர் பன்னாட்டு வானூர்தி நிலையத்தின் (KLIA Expressway Interchange) மாற்றுச் சாலையில் தொடங்குகிறது.

கேஎல்ஐஏ விரைவுச்சாலை

கேஎல்ஐஏ விரைவுச்சாலையின் முதல் 5.9 கிமீ (3.7 மைல்) சாலை; வடக்கு-தெற்கு விரைவுச்சாலை மத்திய இணைப்பின்  ஒரு பகுதியாக பிளஸ் விரைவுச்சாலைகள் மூலம் பராமரிக்கப்படுகிறது. 

கோலாலம்பூர் பன்னாட்டு வானூர்தி நிலையத்துடன் இணைக்கும் கேஎல்ஐஏ விரைவுச்சாலையின் மீதமுள்ள பகுதிகள்  மலேசிய பொதுப்பணித் துறையால் பராமரிக்கப்படுகிறது.

கேஎல்ஐஏ வெளி வட்ட சாலையின் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க

 பந்திங்
 சிப்பாங்
 சாலாக் திங்கி
 நீலாய்
 சிப்பாங் பன்னாட்டு சுற்றுகை
 மலேசிய வானூர்தி நிலையங்கள் நிறுவனம்
 கோலாலம்பூர் பன்னாட்டு வானூர்தி நிலையம்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
அமோனியம் அறுபுளோரோதாண்டலேட்டு

அமோனியம் அறுபுளோரோதாண்டலேட்டு (Ammonium hexafluorotantalate) என்பது NH4TaF6 என்ற  மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோதாண்டலேட்டு என்ற பெயராலும் இது அழைக்கப்படுகிறது.

இயற்பியல் பண்புகள்
Rm என்ற இடக்குழுவில் a=7.70 and c=7.95 என்ற அணிக்கோவை அளவுருக்களில் ஓர் அலகு செல்லுக்கு மூன்று வாய்ப்பாட்டு அலகுகள் என்ற முறையில் அறுகோணப் படிகத்திட்டத்தில் அமோனியம் அறுபுளோரோதாண்டலேட்டு படிகமாகிறது.

மேற்கோள்கள்

புளோரோ அணைவுச் சேர்மங்கள்
தாண்டலேட்டுகள்
அமோனியம் சேர்மங்கள்
புளோரோ மெட்டலேட்டுகள்
அறுபுளோரைடுகள்
அமோனியம் அறுபுளோரோசிடானேட்டு

அமோனியம் அறுபுளோரோசிடானேட்டு (Ammonium hexafluorostannate) என்பது (NH4)2SnF6 என்ற  மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம்  எக்சாபுளோரோசிடானேட்டு  என்ற பெயராலும் இது அழைக்கப்படுகிறது.

இயற்பியல் பண்புகள்
அமோனியம் அற்புளோரோசிடானேட்டு பொதுவாக வெள்ளை நிற படிக திடப்பொருளாகக் காணப்படுகிறது. இச்சேர்மம் நீரில் கரையும். கரிமக் கரைப்பான்களில் கரையாது.

பயன்கள்
அமோனியம் அற்புளோரோசிடானேட்டு பல்வேறு இரசாயனத் தொகுப்பு செயல்முறைகளில் வெள்ளீயத்திற்கு மூலப் பொருளாகும். இது வெள்ளீயம் கொண்ட கலவைகள் மற்றும் பொருட்களின் உற்பத்தியை எளிதாக்குகிறது.

மேற்கோள்கள்

அமோனியம் சேர்மங்கள்
புளோரோ அணைவுச் சேர்மங்கள்
புளோரோ மெட்டலேட்டுகள்
அறுபுளோரைடுகள்
சிடானேட்டுகள்
அமோனியம் அறுபுளோரோயிரேனேட்டு

அமோனியம் அறுபுளோரோயிரேனேட்டு (Ammonium hexafluorostannate) என்பது (NH4)2ReF6 என்ற  மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம்  எக்சாபுளோரோயிரேனேட்டு   என்ற பெயராலும் இது அழைக்கப்படுகிறது.

தயாரிப்பு
அயனி-பரிமாற்ற செயல்முறை மூலம் தொடர்புடைய பொட்டாசியம் உப்பில் இருந்து அமோனியம் அறுபுளோரோயிரேனேட்டு தயாரிக்கப்படுகிறது.

இயற்பியல் பண்புகள்
Pm1. என்ற இடக்குழுவில் அறுகோணப் படிகத்திட்டத்தில் வெளிரிய இளஞ்சிவப்பு நிறப் படிகங்களாக அமோனியம் அறுபுளோரோயிரேனேட்டு படிகமாகிறது. இது தண்ணிரில் கரையும்.

அமோனியம் அறுபுளோரோயிரேனேட்டை சூடுபடுத்தும்போது சிதைவடைந்து கருப்பு நிறத்துடன் கூடிய இரேனியம் நைட்ரைடு புளோரைடாக மாறுகிறது.

மேற்கோள்கள் 

புளோரோ அணைவுச் சேர்மங்கள்
புளோரோ மெட்டலேட்டுகள்
அமோனியம் சேர்மங்கள்
அறுபுளோரைடுகள்
மால்தாகா வடக்கு மக்களவைத் தொகுதி

மால்தாகா வடக்கு மக்களவைத் தொகுதி (Maldaha Uttar Lok Sabha constituency) என்பது இந்தியாவின் 543 நாடாளுமன்றத் தொகுதிகளில் ஒன்றாகும். மால்தாகா வடக்கு மக்களவைத் தொகுதியின் ஏழு சட்டமன்றத் தொகுதிகளும் மேற்கு வங்காளத்தின் மால்டா மாவட்டத்தில் உள்ளன. மேற்கு வங்கத்தில் உள்ள இந்திய மக்களவைத் தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, மால்டா மக்களவைத் தொகுதி 2009இல் நீக்கப்பட்டது. மால்தாக வடக்கு மற்றும் மால்தாக தெற்கு என இரு மக்களவைத் தொகுதிகள் உருவாக்கப்பட்டன.

சட்டமன்றத் தொகுதிகள் 
மால்தாகா வடக்கு மக்களவைத் தொகுதி (நாடாளுமன்றத் தொகுதி எண் 7) பின்வரும் சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள்

தேர்தல் முடிவுகள்

பொதுத் தேர்தல் 2024

மேற்கோள்கள்

மேலும் காண்க 

 மக்களவை தொகுதிகளின் பட்டியல்

மேற்கு வங்காள மக்களவைத் தொகுதிகள்
மலேய கடமான்

மலேய கடமான் (Malayan Sambar) என்பது உருசா பேரினத்தில் உள்ள கடமானின் துணையினமாகும். கம்பார் தீபகற்பத்தில் உள்ள ஆர். இ. ஆர் பகுதியில் அடையாளம் காணப்பட்ட 75 பாலூட்டி சிற்றினங்களில் இதுவும் ஒன்றாகும். தற்போது, கடமானில் ஏழு துணையினங்கள் உள்ளன. இவற்றில் மலேய கடமான் ஏழு வகைகளில் ஒன்றாகும். கடமான் பொதுவாக 3 அடி முதல் 5 அடி உயரம் வரை வளரக்கூடியது. இதனுடைய எடை மீட்டர் மற்றும் பொதுவாக 545 கிலோ கிராம் வரை இருக்கும்.

மேற்கோள்கள் 

கடமான்
மணிப்பூர் பாரில்

பரிலியசு தோகர்சிங்கி என்பது சைப்ரினிடே குடும்பத்தைச் சேர்ந்த பரிலியசு பேரினத்தில் உள்ள ஒரு மீன் சிற்றினம் ஆகும். இது இந்தியாவில் மணிப்பூரில் காணப்படுகிறது. ப. தோகர்சிங்கி மணல் மற்றும் சரளை மண் காணப்படும் மலை நீரோடைகளின் அடிப்பகுதியில் வாழ்கிறது. இதன் உடல் நீளம் 8.5 செ.மீ. நீளம் வரை காணப்படும்.

மேற்கோள்கள் 

இந்திய மீன்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
இரசுபோரா ஓர்னாட்டா

இரசுபோரா ஓர்னாட்டா (Rasbora ornata) என்பது இந்தியாவில் மணிப்பூரில் காணப்படும் சைப்ரினிட் மீன் சிற்றினமாகும். இது மணிப்பூரில் யூ ஆற்றின் துணை ஆறுகளான சாட்ரிகாங் ஆறு மற்றும் லோச்சாவோ ஆறு ஆகிய இரண்டு ஆறுகளில் காணப்படுகிறது. இது வாழ்விட அழிவால் அச்சுறுத்தப்படுகிறது. மீன் பொழுதுபோக்கிற்காக மீன் காட்சி வர்த்தகத்திலும் இடம்பெறுகிறது.

மேற்கோள்கள் 

இந்திய மீன்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
நீலக் கிளி மீன்

நீலக் கிளி மீன் (blue parrotfish), அடர் தலை கிளி மீன் (Scarus oviceps), , முட்டை கிளி மீன் அல்லது மஞ்சள்-பட்டை கிளி மீன் என்று அழைக்கப்படுகிறது. இது கிளி மீன் குடும்பமான இசுகேரிடேவைச் சேர்ந்த கடல் கதிர்-துடுப்பு மீன் சிற்றினமாகும். இந்தச் சிற்றினம் இந்தோ பசிபிக் பகுதியில் கிழக்கில் மொரீசியசிலிருந்து மேற்கில் தூமோடுசு மற்றும் இலைன் தீவுகள் வரையும், வடக்கே சப்பானின் இரியூக்கியூ தீவுகள் வரையும் தெற்கே சுறா விரிகுடா, மேற்கு ஆத்திரேலியா மற்றும் பெருந் தடுப்புப் பவளத்திட்டு வரை காணப்படுகின்றது.

மேற்கோள்கள்

வெளி இணைப்புகள் 
 

கிளி மீன்கள்
நீம் கா தானா மாவட்டம்

நீம் கா தானா மாவட்டம் (Neem Ka Thana district), இந்தியாவின் இராஜஸ்தான் மாநிலத்தின் வடக்கில் உள்ள   சீகர் மாவட்டம் மற்றும்  சுன்சுனூ மாவட்டப் பகுதிகளைக் கொண்டு 7 ஆகஸ்டு 2023 அன்று இப்புதிய மாவட்டம் நிறுவப்பட்டது.இதன் தலைமையிடம் நீம் கா தானா நகரம் ஆகும். 

நீம் கானா தானா, ஜெய்ப்பூர் நகரத்திற்கு  வடக்கே 121 கிலோ மீட்டர் தொலைவில் உள்ளது. மேலும் இம்மாவட்டத்தில் கேத்திரி, சிறிமாதோபூர், படான், உதய்பூர்வாதி நகரங்கள் உள்ளது.

மாவட்ட நிர்வாகம்
நீம் கா தானா மாவட்டம் 5 வருவாய் வட்டங்களைக் கொண்டது. அவைகள் பின்வருமாறு:
 நீம் கா தானா வட்டம்
 படான் வட்டம்
 சிறிமாதோபூர் வட்டம்
 கேத்திரி வட்டம்
 உதய்பூர்வாதி வட்டம்

இதனையும் காண்க
 கேத்திரி நகரம்
 கேத்திரி மன்னர் அஜித் சிங்
 நீம் கா தானா
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள்
 நீம் தானா மாவட்ட இணையதளம்
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
சாஞ்சோர் மாவட்டம்

சாஞ்சோர் மாவட்டம் (Sanchore district), இந்தியாவின் இராஜஸ்தான் மாநிலத்தின் தென்மேற்கில் அமைந்த ஜலோர் மாவட்டப் பகுதிகளை 7 ஆகஸ்டு 2023 அன்று இப்புதிய மாவட்டம் நிறுவப்பட்டது.இதன் நிர்வாகத் தலைமையிடம்  சாஞ்சோர் நகரம் ஆகும். இம்மாவட்டத்தில் பழங்குடி பிஷ்னோய் மக்கள் மற்றும் அஞ்சனா சௌதாரி மக்கள் வாழ்கின்றனர்.

மாவட்ட நிர்வாகம்
சாஞ்சோர் மாவட்டம் 4 வருவாய் வட்டங்களைக் கொண்டது.அவைகள் பின்வருமாறு:
 சாஞ்சோர் வட்டம்
 பகோரா வட்டம்
 சிதால்வானா வட்டம் 
 ராணிவாரா வட்டம்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  இம்மாவட்டத்தின் மக்கள் தொகை 8,45,430 ஆகும். அதில்  ஆண்கள் 438,753 மற்றும் 406,677 பெண்கள் உள்ளனர்.பாலின விகிதம் 1000 ஆண்களுக்கு  927  பெண்கள் வீதம் உள்ளனர். சராசரி எழுத்தறிவு % ஆகும்.  இதன் மக்கள் தொகையில்  பட்டியல் சாதியினரும் பட்டியல் பழங்குடியினரும் முறையே  18.79% மற்றும் 8.22%ஆக உள்ளனர்.
இம்மாவட்ட மக்களில் இந்து சமயத்தினர் 94.50%, இசுலாமியர் 4.74%, சமணர்கள்0.65% மற்றும் பிறர் 0.11% ஆக உள்ளனர். மார்வாரி மொழியை 56.39% மற்றும் இராசத்தானி மொழியை 41.74% பேசுகின்றனர்.

இதனையும் காண்க
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள்
 சாஞ்சோர் மாவட்ட  இணையதளம்
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
இட்டெர்பியம்(III) ஐதராக்சைடு

இட்டெர்பியம்(III) ஐதராக்சைடு (Ytterbium(III) hydroxide) என்பது Yb(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்   சேர்மமாகும்.

வேதிப் பண்புகள்
இட்டெர்பியம்(III) ஐதராக்சைடு அமிலத்தில் கரைந்து இட்டெர்பியம் உப்பைக் கொடுக்கிறது.

Yb(OH)3 + 3 H+ → Yb+3 + 3H2O

இட்டெர்பியம்(III) ஐதராக்சைடு வெப்பத்தால் சிதைவடைகிறது. இதனால் முதலில் YbO(OH) உருவாகும். தொடர்ந்து சூடாக்கினால்  இட்டெர்பியம்(III) ஆக்சைடு (Yb2O3) உருவாகும். அலுமினியம் ஐதராக்சைடு ஆக்சைடுடன் (AlOOH) 1400 பாகை செல்சியசு வெப்பநிலையில் இட்டெர்பியம்(III) ஐதராக்சைடு வினைபுரிந்து இட்டெர்பியம் அலுமினியம் கார்னெட்டு (Yb3Al5O12) உருவாகிறது.

மேற்கோள்கள்

இட்டெர்பியம்(III) சேர்மங்கள்
ஐதராக்சைடுகள்
லேப்ரிபார்மெசு

லேப்ரிபார்மெசு (Labriformes) என்பது பெர்கோமார்பா உட்கோட்டில் உள்ள விராசசு, கேல்சு மற்றும் கிளி மீன்களை உள்ளடக்கிய கதிர்-துடுப்பு மீன்களின் வரிசையாகும். சில வகைப்பாட்டியலாளர்கள் பெர்சிபார்மில் உள்ள லேப்ரோடை உட்கோட்டில் லேப்ரிபார்மெசை உள்ளடக்கியுள்ளனர். மற்றவர்கள் லாப்ரிபார்ம்களுக்குள் சிச்சிலிட்கள் மற்றும் டாம்செல் மீன்கள் போன்ற குடும்பங்களை உள்ளடக்கியுள்ளனர். ஆனால் உலகின் மீன்கள் (Fishes of the World) 5வது பதிப்பில் மூன்று வரிசைகள் பட்டியலிடப்பட்டுள்ளன. இதில் 87 பேரினங்கள் சுமார் 630 சிற்றினங்களை உள்ளடக்கியுள்ளன.

குடும்பங்கள் 
பின்வரும் மூன்று குடும்பங்கள் லேப்ரிபார்மெசு வரிசையில் வகைப்படுத்தப்பட்டுள்ளன

 லேப்ரிடே குவியர், 1816 (விராசே) 
 ஒடாசிடே குந்தர் 1861 (காலெசு) 
 இசுகேரிடே இரபினெசுக்யூ, 1810 (கிளி மீன்)

மேற்கோள்கள் 

மீன்கள்
பியாவர் மாவட்டம்

பியாவர் மாவட்டம் (Beawar District), இந்தியாவின் இராஜஸ்தான் மாநிலத்தில் மத்தியப் பகுதியில் உள்ள அஜ்மீர் மாவட்டப் பகுதிகளை 7 ஆகஸ்டு 2023 அன்று புதிதாக நிறுவப்பட்டது.இதன் தலைமையிடம் பியாவர் நகரம் ஆகும். பியாவர் நகரம், மாநிலத் தலைநகரான ஜெய்ப்பூருக்கு தென்மேற்கில் 183.8 கிலோ மீட்டர் தொலைவில் உள்ளது.

மாவட்ட நிர்வாகம்
பியாவர் மாவட்டம் 7 வருவாய் வட்டங்களைக் கொண்டது. அவைகள் பின்வருமாறு: 
 பியாவர்  வட்டம்
 தாத்கர் வட்டம்
 ஜெய்தரண் வட்டம்
 ராய்பூர் வட்டம்
 மசூதா வட்டம்
 விஜய்நகர் வட்டம்
 பத்னோர் வட்டம்

இதனையும் காண்க
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள்
 பியாவர் மாவட்ட இணையதளம்
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
சிப்பாங் பன்னாட்டு சுற்றுகை

சிப்பாங் பன்னாட்டு சுற்றுகை (ஆங்கிலம்: Sepang International Circuit; அல்லது Petronas Sepang International Circuit; மலாய்: Litar Antarabangsa Sepang) என்பது மலேசியா, சிலாங்கூர், சிப்பாங்கில் உள்ள பன்னாட்டு சுற்றுகை ஆகும். 

இந்தச் சுற்றுகை கோலாலம்பூருக்கு தெற்கே ஏறக்குறைய 45-கிலோமீட்டர் (28 மைல்) தொலைவிலும்; கோலாலம்பூர் பன்னாட்டு வானூர்தி நிலையத்திற்கு அருகாமையிலும் அமைந்துள்ளது.

பொது

1999-ஆம் ஆண்டில் இருந்து 2017-ஆம் ஆண்டு வரையில் பார்முலா 1 (Formula One) மலேசிய கிராண்ட் பிரிக்ஸ் போட்டிகளை (Malaysian Grand Prix)  நடத்தியது. 

மலேசிய விசையுந்து கிராண்ட் பிரிக்ஸ் (Malaysian Motorcycle Grand Prix), மலேசியா மெர்டேகா தாங்குதிறன் போட்டி (Malaysia Merdeka Endurance Race); மற்றும் பிற முக்கிய விசையுந்து நிகழ்வுகளுக்கான இடமாகவும் செயல்பட்டு உள்ளது.

வரலாறு

முன்பு சிப்பாங் எப் 1 சுற்றுகை (Sepang F1 Circuit) என்று அழைக்கப்பட்டது; பின்னர் 31 அக்டோபர் 2023 அன்று, சிப்பாங் பன்னாட்டு சுற்றுகை என மறுபெயரிடப்பட்டது. இந்தச் சுற்றுகை ஜெர்மன் வடிவமைப்பாளர் எர்மன் தில்கே என்பவரால் வடிவமைக்கப்பட்டது. 

1990-களில் பிரதமர் மகாதீர் முகமது அரசாங்கத்தின் கீழ், புத்ராஜெயாவிற்கு அருகில், 1997 - 1999-ஆம் ஆண்டுகளுக்கு இடையில் சிப்பாங் பன்னாட்டு சுற்றுகை கட்டப்பட்டது. 1999-ஆம் ஆண்டு மார்ச் 7-ஆம் தேதி மலேசியாவின் 4-ஆவது பிரதமர் மகாதீர் முகமது அவர்களால் இந்தச் சுற்றுகை அதிகாரப்பூர்வமாகத் திறந்து வைக்கப்பட்டது.

தளவமைப்பு
இந்தச் சுற்றுகையின் முதன்மைச் சுற்று, பொதுவாக கடிகார திசையில் ஓடுகிறது. இந்தச் சுற்றுகை 5.543 கிமீ (3.444 மைல்) நீளம் கொண்டது.

மேலும் காண்க
 சிப்பாங்
 கேஎல்ஐஏ வெளி வட்டச் சாலை
 கேஎல்ஐஏ விரைவுச்சாலை
 கோலாலம்பூர் பன்னாட்டு வானூர்தி நிலையம்

காட்சியகம்

சுற்றுகை கட்டமைப்புகள்

மேற்கோள்கள்

வெளி இணைப்புகள்

 
Map and circuit history at RacingCircuits.info
Map and circuit history
Sepang International Circuit on Google Maps (Current Formula 1 Tracks)

பார்முலா 1
தானுந்து விளையாட்டுக்கள்
மலேசியாவில் அரசுக்கு சொந்தமான நிறுவனம்
மலேசிய நிறுவனங்கள்
சிலாங்கூர் சுற்றுலா இடங்கள்
திருவிழிமிழலை

திருவிழிமிழலை என்பது இந்தியாவில் தமிழ்நாடு மாநிலத்தின் திருவாரூர் மாவட்டத்திலுள்ள ஒரு புறநகர்ப் பகுதியாகும்.

அமைவிடம் 
கடல் மட்டத்திலிருந்து சுமார் 35.79 மீ. உயரத்தில் () என்ற புவியியல் ஆள்கூறுகள் கொண்டு, திருவிழிமிழலை அமைந்துள்ளது.

மக்கள்தொகை பரம்பல் 
2011 இந்திய மக்கள் தொகைக் கணக்கெடுப்பு அடிப்படையில், திருவிழிமிழலை பகுதியின் மக்கள்தொகை 3,166 ஆகும். இதில் 1,590 பேர் ஆண்கள் மற்றும் 1,576 பேர் பெண்கள் ஆவர்.

சமயம்

இந்துக் கோயில்கள் 
திருவிழிநாதர் கோயில் என்ற சிவன் கோயில் ஒன்று இவ்வூரில் உள்ளது. மற்றும் கல்வெட்டுகளும் உள்ளன.

மேற்கோள்கள் 

திருவாரூர் மாவட்டத்திலுள்ள கிராமங்கள்
சாபுரா மாவட்டம்

சாபுரா மாவட்டம் (Shapura district), இந்தியாவின் இராஜஸ்தான் மாநிலத்தின் ஜெய்பூர் மாவட்டத்தின் சில வருவாய் வட்டங்களைக் கொண்டு 7 ஆகஸ்டு 2023 அன்று நிறுவப்பட்ட புதிய மாவட்டம் ஆகும்.இதன் நிர்வாகத் தலைமையிடம் சாபுரா நகரம் ஆகும். இந்நகரம் ஜெய்ப்பூருக்கு வடக்கே 64.6 கிலோ மீட்டர் தொலைவில் உள்ளது.

மாவட்ட நிர்வாகம்
சாபுரா மாவட்டம் 6 வருவாய் வட்டங்களைக் கொண்டுள்ளது
. அவைகள் பின்வருமாறு:
 சாபுரா வட்டம்
 ஜகஸ்பூர் வட்டம்
 கச்சோலா வட்டம்
 பூலியா கலான் வட்டம்
 பனேரா வட்டம் 
 கோத்திரி வட்டம்

அரசியல்
இம்மாவட்டம் சாபுரா சட்டமன்றத் தொகுதியும், ஜகஸ்பூர் சட்டமன்றத் தொகுதியும் கொண்டுள்ளது.

இதனையும் காண்க
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள்
 சாபுரா மாவட்ட இணையதளம்
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
சுரீந்தர் குமார் சவுத்ரி

சுரீந்தர் குமார் சவுத்ரி (Surinder Kumar Choudhary)(பிறப்பு 1968) ஓர் இந்திய அரசியல்வாதியும் சம்மு காசுமீர் துணை முதல்வரும் ஆவார். இவர் அக்டோபர் 16, 2024 முதல் சம்மு காசுமீர் ஒன்றிய பிரதேசத்தின் துணை முதல்வராக பணியாற்றுகிறார். இவர் அக்டோபர் 8, 2024 முதல் சம்மு காசுமீர் சட்டமன்ற உறுப்பினராக இருந்து வருகிறார். சம்மு காசுமீர் தேசிய மாநாட்டின் உறுப்பினராக நவ்சேரா சட்டமன்றத் தொகுதியினைப் பிரதிநிதித்துவப்படுத்துகிறார். சவுத்ரி முன்பு சம்மு காசுமீர் மக்கள் ஜனநாயகக் கட்சியைச் சேர்ந்த சட்ட மேலவை உறுப்பினராக பணியாற்றினார்.

மேலும் காண்க 

 2024 சம்மு காசுமீர் சட்டப்பேரவைத் தேர்தல்
 சம்மு காசுமீர் சட்டப்பேரவை

மேற்கோள்கள் 

வாழும் நபர்கள்
ஜம்மு காஷ்மீர் அரசியல்வாதிகள்
சம்மு காசுமீர் சட்டமன்ற உறுப்பினர்கள் 2024-2029
சதீசு சர்மா (சம்மு காசுமீர்)

சதீசு சர்மா (Satish Sharma) சம்மு காசுமீரைச் சேர்ந்த ஓர் இந்திய அரசியல்வாதியும் சட்டமன்ற உறுப்பினரும் ஆவார். இவர் தற்போது சம்மு காசுமீர் அரசாங்கத்தில் அமைச்சரவையில் அமைச்சராகப் பணியாற்றுகிறார். இவர் சம்மு காசுமீர் சட்டமன்ற உறுப்பினராக உள்ளார். 2024 சட்டமன்றத் தேர்தலில் சம்பு சட்டமன்றத் தொகுதியில் சுயேட்சை வேட்பாளராக வெற்றி பெற்ற சர்மா, உமர் அப்துல்லாவுக்கும் அவரது கட்சியின் தேசிய மாநாட்டிற்கும் தனது ஆதரவை வழங்கினார்.

கல்வி 
சர்மா ஒரு தொழிலதிபர் ஆவார். இவர் சென்னையில் 2008ஆம் ஆண்டில் வேல்ஸ் பல்கலைக்கழகத்தில் முதுகலை வணிக மேலாண்மையில் பட்டம் பெற்றார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

ஜம்மு காஷ்மீர் அரசியல்வாதிகள்
வாழும் நபர்கள்
சம்மு காசுமீர் சட்டமன்ற உறுப்பினர்கள் 2024-2029
சாம் லால் சர்மா

சாம் லால் சர்மா (Sham Lal Sharma) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். இவர் பாரதிய ஜனதா கட்சியின் சார்பில் சம்மு வடக்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

கல்வி 
சர்மா பள்ளிக் கல்வியினை முடித்து, சம்மு காசுமீர் அரசு ஊழியராகப் பணியாற்றியுள்ளார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

வாழும் நபர்கள்
ஜம்மு காஷ்மீர் அரசியல்வாதிகள்
பாரதிய ஜனதா கட்சி அரசியல்வாதிகள்
சம்மு காசுமீர் சட்டமன்ற உறுப்பினர்கள் 2024-2029
குல்தீப் ராஜ் துபே

குல்தீப் ராஜ் துபே (Kuldeep Raj Dubey) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2024 அக்டோபர் மாதம் நடைபெற்ற சம்மு காசுமீர் சட்டமன்றத் தேர்தலில் ரியாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினராக உள்ளார், துபே பாரதிய ஜனதா கட்சியின் உறுப்பினர் ஆவார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

வாழும் நபர்கள்
இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
சம்மு காசுமீர் சட்டமன்ற உறுப்பினர்கள் 2024-2029
அரவிந்த் குப்தா (சம்மு காசுமீர்)

அரவிந்த் குப்தா (Arvind Gupta) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். குப்தா, பாரதிய ஜனதா கட்சியினைச் சார்ந்தவர். இவர் 2024-ல் நடைபெற்ற சம்மு  காசுமீர் சட்டமன்றத் தேர்தலில் சம்மு மேற்கு சட்டமன்றத் தொகுதியில் பாரதிய ஜனதா கட்சி வேட்பாளராகப் போட்டியிட்டு சம்மு மேற்கு சட்டமன்றத் தொகுதி சட்டமன்ற உறுப்பினர் ஆனார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

வாழும் நபர்கள்
இந்திய அரசியல்வாதிகள்
சம்மு காசுமீர் சட்டமன்ற உறுப்பினர்கள் 2024-2029
பிளஸ் விரைவுச்சாலைகள்

பிளஸ் விரைவுச்சாலைகள் அல்லது பிளஸ் விரைவுச்சாலைகள் நிறுவனம் (ஆங்கிலம்: PLUS Expressways; அல்லது PLUS Expressways Berhad (PEB); மலாய்: PLUS Expressways Berhad அல்லது Projek Lebuhraya Utara Selatan Berhad (PLUS) என்பது மலேசியாவில் மிகப்பெரிய நெடுஞ்சாலைக் கட்டுமான-செயலாக்க முதலீட்டு நிறுவனமாகும். 

பொதுவாக, இந்த நிறுவனம் பிளஸ் (ஆங்கிலம்; மலாய்: PLUS) என்றே அழைக்கப்படுகிறது.

இந்த நிறுவனம் அதிவேக நெடுஞ்சாலை இயக்கச் சேவைகளை வழங்குவதில் ஈடுபட்டுள்ளது. தென்கிழக்கு ஆசியாவில் விரைவுச்சாலை சுங்கச் சாவடிகளைக் கொண்ட மிகப்பெரிய நிறுவனமாகவும் செயல்படுகிறது. அத்துடன் உலகில் 8-ஆவது பெரிய விரைவுச்சாலை நிறுவனமாகவும் அறியப்படுகிறது.

பொது

பிளஸ் விரைவுச்சாலைகள் நிறுவனம் 27 சூன் 1986-இல் மலேசிய நெடுஞ்சாலைகள் நிறுவனம் எனும் பெயரில் தொடங்கப்பட்டது. 13 மே 1988 அன்று, அதன் பெயரை வடக்கு தெற்கு நெடுஞ்சாலை நிறுவனம் (Projek Lebuhraya Utara Selatan Berhad) (PLUS) என மாற்றியது.

29 சனவரி 2002 அன்று, பிளஸ் விரைவுச்சாலைகள் நிறுவனம் ஒரு பொது நிறுவனமாக மலேசிய பங்குச் சந்தையில் இணைக்கப்பட்டது.

மாநிலச் சாலைகளின் குறியீடுகள்
மலேசியாவில் உள்ள மாநிலங்களில், கீழ்க்கண்டவாறு சாலைகளின் குறியீடுகள் பயன்படுத்தப்படுகின்றன. இந்த அமைப்பு முறையையே பிளஸ் நிறுவனமும் பயன் படுத்தி வருகிறது.

A: 
B:  
C: 
D: 
J: 
K: 
M: 
N: 
P: 
R: 
SA: 
T: 
W:  (கோலாலம்பூர்)
Q:

நிறுவன உறுப்பினர்களின் பட்டியல்

உள்நாடு

பன்னாடு

மேலும் காண்க
 பிரசரானா மலேசியா
 மலேசிய விரைவுச்சாலை முறைமை
 மலேசிய நெடுஞ்சாலை வாரியம்
 மலேசிய பொதுப்பணித் துறை

வெளி இணைப்புகள்

மலேசிய நிறுவனங்கள்
மலேசிய தனியார் நிறுவனங்கள்
உதம்பூர் கிழக்கு சட்டமன்றத் தொகுதி

உதம்பூர் கிழக்கு சட்டமன்றத் தொகுதி என்பது இந்தியாவில் உள்ள  வட மாநிலமான ஜம்மு-காஷ்மீரின் ஜம்மு-காஷ்மீர் சட்டமன்றத்தில் உள்ள 90 தொகுதிகளில் ஒன்றாகும். இது உதம்பூர் மக்களவை தொகுதியின் ஒரு பகுதியாக உள்ளது.

சட்டப்பேரவை உறுப்பினர்கள்

மேற்கோள்கள் 

 

உதம்பூர் மாவட்டம்
சம்மு காசுமீர் சட்டப் பேரவை தொகுதிகள்
சௌர்யா சைனி

சௌர்யா சைனி (Shourya Saini) இந்தியாவைச் சேர்ந்த காது கேளாத விளையாட்டு வீரர் ஆவார். 2003 ஆம் ஆண்டில் இவர் பிறந்தார். தனது 19வது வயதில் 2021 கோடைகால காது கேளாதோர் ஒலிம்பிக்கில் (மே 2022 இல் நடைபெற்றது) இந்தியாவைப் பிரதிநிதித்துவப்படுத்தி தனது காது கேளாதோர் ஒலிம்பிக்கு போட்டியில்  அறிமுகமானார்.

2022 ஆம் ஆண்டு மே மாதம் நடைபெற்ற 2021 கோடைகால காது கேளாதோர் ஒலிம்பிக்கு விளையாட்டுப் போட்டிகளில் பங்கேற்று ஆண்களுக்கான 10மீ காற்றுச் சுழல் துப்பாக்கி சுடும் போட்டியில் வெண்கலப் பதக்கத்தை வென்றார்.  இந்த போட்டி நிகழ்வில் சக இந்தியரான தனுசு சிறீகாந்து வெற்றி பெற்றார்.

மேற்கோள்கள்

வெளி இணைப்புகள் 
 Shourya Saini at Deaflympics

2003 பிறப்புகள்
வாழும் நபர்கள்
குறி பார்த்துச் சுடும் வீரர்கள்
இந்திய காது கேளாதவர்கள்
சஞ்சய் குமார் (இ.ஆ.ப)

சஞ்சய் குமார் (Sanjay Kumar (IAS)) 1984 ஆம் ஆண்டுத் தொகுதியைச் சேர்ந்த இந்திய ஆட்சிப் பணி அலுவலர் ஆவார். 1961 ஆம் ஆண்டு பிப்ரவரி மாதம் 8 ஆம் தேதியன்று இவர் பிறந்தார். இந்திய நிர்வாக சேவை அதிகாரியான இவர் மகாராட்டிர அரசின் தலைமைச் செயலாளராக இருந்தார். மகாராட்டிரா மின்சார ஒழுங்குமுறை ஆணையத்தின் தலைவராகவும் பணியாற்றினார்.

மேற்கோள்கள்

1961 பிறப்புகள்
வாழும் நபர்கள்
இந்தியர்கள்
இந்திய ஆட்சிப் பணி அலுவலர்கள்
இரன்பீர் சிங் பதானியா

இரன்பீர் சிங் பதானியா (Ranbir Singh Pathania) (பிறப்பு 1979) சம்மு-காசுமீர் யூனியன் பிரதேசத்தைச் சேர்ந்த இந்திய அரசியல்வாதி ஆவார், பாரதிய ஜனதா கட்சியை  சார்ந்த இவர், சம்மு-காசுமீரில் உள்ள உதம்பூர் கிழக்கு சட்டமன்றத் தொகுதியின் சட்டமன்ற உறுப்பினராக உள்ளார். சம்மு-காசுமீர் யூனியன் பிரதேசத்தின் எல்லை நிர்ணயம் செய்யப்படுவதற்கு முன்பு ராம்நகர் சட்டமன்ற சட்டமன்ற உறுப்பினராகவும் இருந்தார்.

ராம்நகர் சட்டமன்ற உறுப்பினாராக தனது முதல் பதவிக்காலத்தில், பதானியா தனது தொகுதியில் பல்வேறு உள்கட்டமைப்பு திட்டங்களில் பணியாற்றினார். சாலை இணைப்பு இல்லாத ராம்நகரில் அவரது ஆட்சிக் காலத்தில் பல்வேறு சாலைகள் மற்றும் பாலங்கள் கட்டப்பட்டன. அவரது முயற்சியால் சம்மு-காசுமீர் அரசின் உயர்கல்வித் துறையின்  மூலம் இரண்டு பட்டப்படிப்பு கல்லூரிகள் அனுமதிக்கப்பட்டன. ஒன்று மசல்டாவிலும் (Majalta)  மற்றொன்று துது -பசன்த்கரிலும் (Dudu-Basantgarh) அமையப்பெற்றன .அவர் கட்சியின் செய்தித் தொடர்பாளராகவும் உள்ளார் .

குறிப்புகள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
1979 பிறப்புகள்
நாராயண கொங்கணபள்ளி

நாராயண கொங்கணபள்ளி  (Narayana Konganapalle) இந்தியாவின் ஆந்திரப் பிரதேசத்தைச் சேர்ந்த ஒரு இந்திய இணை விளையாட்டு துடுப்புக்காரர் ஆவார்.  உலக படகோட்டல்  ஆசிய மற்றும் ஓசியானிய  ஒலிம்பிக்கு மற்றும் இணை ஒலிம்பிக்கு 2024 போட்டி களுக்கான  தகுதிப் போட்டியில்  அனிதாவுடன் சேர்ந்து இவரும் தகுதி பெற்றார். முன்னதாக, சீனாவின் ஆங்க்சோவில் நடைபெற்ற 2022 ஆசிய இணை  விளையாட்டுப் போட்டிகளில் அனிதாவுடன் இணைந்து பிஆர் 3 கலப்பு இரட்டையர் பிரிவில் இவர்  வெள்ளிப் பதக்கம் வென்றார்.

ஆரம்பகால வாழ்க்கை. 
நாராயண கொங்கனபள்ளி இந்திய இராணுவத்தில் ஒரு படைத்துறை சிப்பாய் ஆவார். இவர் ஆந்திராவின் நந்தியா நகரத்தைச் சேர்ந்தவர்.  இவர் நிலச் சுரங்க வெடிப்பில் இருந்து தப்பியவர். புனேவில் உள்ள இராணுவ படகோட்டுதளத்தில் சுபேதார் முகமது ஆசாத் இவருக்கு பயிற்சியளிக்கிறார். சென்னை பொறியியல் குழுமத்தைச் சேர்ந்த இவர் 2007 ஆம் ஆண்டில் இராணுவத்தில் சேர்ந்தார்.

மேற்கோள்கள் 

தெலுங்கு மக்கள்
வாழும் நபர்கள்
மாற்றுத் திறனாளர் விளையாட்டுகள்
படைத்துறை அதிகாரிகள்
இந்தியர்கள்
இணை ஒலிம்பிக் விளையாட்டு வீரர்கள்
ஆந்திரப் பிரதேச நபர்கள்
பியோரைட்டு

பியோரைட்டு (Fiorite) என்பது (திரும்பும் அலகுகள்) SiO2·nH2O  என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமம் ஆகும். நீரேறிய சிலிக்கா கனிமப் போலி என்று இக்கனிமம் வகைப்படுத்தப்படுகிறது. அமுதக்கல் வகை கனிமமான இது எரிமலைச் சாம்பல் குழிகளில் காணப்படுகிறது. இது கோளவடிவம் கொண்ட திராட்சைக் கொத்துகள் அல்லது தொங்கும் சுண்ணாம்புப் பாறை வடிவ அமுதக்கல் வகையாகும். பியோரைட்டு கனிமப் போலி முத்து போன்ற பளபளப்பைக் கொண்டுள்ளது. திராட்சைக் கொத்துகள் போன்ற திரட்சிகளாக உருவாகிறது. இத்தாலி நாட்டைச் சேர்ந்த கனிமவியலாளர் சாண்டா பியோராவின் நினைவாக கனிமத்திற்கு பியோரைட்டு எனப் பெயரிடப்பட்டது. பியோரைட்டை ரத்தினக்கல்லாக பயன்படுத்தலாம்.

மேலும் காண்க
கீசரைட்டு

மேற்கோள்கள்

Mindat with location data

கனிமங்கள்
நெற்றிப் பட்டம்

நெற்றிப் பட்டம் (Fillet) என்பது தலையில் அணியும் ஒரு வகை அணியாகும். இது முதலில்  பாரம்பரியக் காலத்தில் அணியப்பட்டது. குறிப்பாக எலனியப் பண்பாடு உட்பட மத்திய தரைக்கடல், லெவண்ட், பாரசீகப் பண்பாட்டில் அணியப்பட்டது.

அந்த காலத்தில் நெற்றிப் பட்டம் என்பது மிகவும் குறுகிய துணி, தோல் அல்லது சில வகையான மாலைகளால் ஆனதாகும். இது விளையாட்டு வீரர்களால் அடிக்கடி அணியப்பட்டது. அரச குடும்பத்தின் அடையாளமாகவும் அணியப்பட்டது. இது ஒரு பகட்டான துணியால் ஆனது. கிரேக்கர்கள் இதை டயடெமா (διάδημα) என்று அழைத்தனர். இது பிற்காலத்தில் ஒரு உலோக வளையமாக மாறியது.

யூலியசு சீசருக்கு நெற்றிப்பட்டத்தை  மார்க் ஆண்டனி வழங்கியபோது அதை அணிய மறுத்ததுவிட்டார். பின்னர் வந்த உரோமைப் பேரரசர்கள் பொதுவாக உரோமப் பேரரசை கிறித்தவமயமாக்கிய கான்ஸ்டன்டைன், வரை இந்த நடைமுறையை பின்பற்றினர். அவர்களின் அரச குடும்பத்தினர் கிரேக்கச் சின்னத்தை  ஏற்றுக்கொண்டவர்களாக இருந்தனர். அதன்பிறகு, உரோமானியப் பேரரசர்களால் இறையாண்மையின் அடையாளமாக மகுடம் அணியப்பட்டது.

முன்னதாக, இது உரோமானிய பெண்களால் தலை ஆடையாக பயன்படுத்தப்பட்டது.

பின்னர், இடைக்காலத்தில், நெற்றிப் பட்டை என்பது  திருமணமாகாத பெண்கள் அணியக் கூடியதாகவும், சில துறவிகளின் தலைமறைப்பாகவும் இருந்தது. 

தமிழர் திருமணச் சடங்குகளில் மணமகன், மக்கள் என இருவரும் நெற்றிப் பட்டம் அணியும் பழக்கம் உள்ளது. மணப் பெண்ணுக்கு அவளது தாய்மாமன் நெற்றிப்பட்டம் அணிவிப்பது வழக்கம். அதை கொங்கு மங்கலவாழ்த்தும் கீழ்கண்டவாறு குறிப்பிடுகிறது:
தாய் மாமனை அழைத்து சந்தோஷ்ம் ஓங்கிடவே பொட்டிட்டு பொன் முடித்துப் போதவே அலங்கரித்து பட்டமும் கட்டினார் பாரிலுள்ளோர் தான் அறிய

காட்சியகம்

மேற்கோள்கள் 

அணிகலன்கள்
நவ்சேரா சட்டமன்றத் தொகுதி

நவ்சேரா சட்டமன்றத் தொகுதி (Nowshera Assembly constituency) என்பது இந்திய ஒன்றிய பிரதேசமான சம்மு காசுமீர் சட்டமன்றத்தில் உள்ள 90 தொகுதிகளில் ஒன்றாகும். நவ்சேரா அனந்த்நாக் ரஜௌரி மக்களவைத் தொகுதியின் ஒரு பகுதியாகும்.

சட்டப்பேரவை உறுப்பினர்கள்

தேர்தல் முடிவுகள்

2014

மேற்கோள்கள் 

 

ராஜவுரி மாவட்டம்
சம்மு காசுமீர் சட்டப் பேரவை தொகுதிகள்
சிர்க்கோனியம் முப்புளோரைடு

சிர்க்கோனியம் முப்புளோரைடு (Zirconium trifluoride) என்பது  ZrF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்   சேர்மமாகும். சிர்க்கோனியமும் ஐதரோபுளோரிக் அமிலமும் சேர்ந்து இச்சேர்மம் உருவாகிறது. சிர்க்கோனியம் டிரைபுளோரைடு என்ற பெயராலும் இச்சேர்மம் அறியப்படுகிறது.

தயாரிப்பு
தோராயமாக 350° செல்சியசு வெப்பநிலையில் சிர்க்கோனியம் டெட்ராபுளோரைடின் மெல்லிய அடுக்குகளில் அணு ஐதரசனின் செயல்பாட்டின் மூலம் சிர்க்கோனியம் இருபுளோரைடைத் தயாரிக்கலாம்.

ஐதரசன் புளோரைடும் ஐதரசனும் சேர்ந்த கலவையுடன் ஐதரசனேற்றம் செய்யப்பட்ட  சிர்க்கோனியத்துடன் சேர்த்து 750 °செல்சியசு வெப்பநிலையில் வினைபுரியச் செய்வதன் மூலம் சிர்க்கோனியம்(III) புளோரைடைப் பெறலாம்.

2 Zr + 6 HF ⟶ 2 ZrF3 + 3 H2 

650 பாகை செல்சியசு வெப்பநிலையில் அமோனியம் அறுபுளோரோசிர்க்கோனேட்டுடன் ஐதரசனைச் சேர்த்து வினைபுரியச் செய்வதன் மூலமும் சிர்க்கோனியம்(III) புளோரைடைப் பெறலாம்.

இயற்பியல் பண்புகள்
Pm3m என்ற இடக்குழுவில் சிர்க்கோனியம் முப்புளோரைடு கனசதுரப் படிக வடிவில் படிகமாகிறது.

சூடான நீரில் சிறிது கரையும். சூடான அமிலங்களிலும் சிறிது கரையும். சோடியம் ஐதராக்சைடு மற்றும் அம்மோனியா கரைசலில் கரையாது. இதன் படிக அமைப்பு இரேனியம்(VI) ஆக்சைடுக்கு ஒத்திருக்கிறது.

வேதிப்பண்புகள்
சிர்க்கோனியம் முப்புளோரைடு 1300 ° செல்சியசு வெப்பநிலைக்கு சூடாக்கப்படும்போது சிர்க்கோனியம் டெட்ராபுளோரைடுக்கு விகிதாசாரமாகிறது.

4 ZrF3 -> 3 ZrF4 + Zr

மேற்கோள்கள்

சிர்க்கோனியம்(III) சேர்மங்கள்
புளோரைடுகள்
பரத் பூசண்

பாரத் பூசண் (Bharat Bhushan) என்பவர் இந்திய அரசியல்வாதியும் சம்மு காசுமீரைச் சேர்ந்த சட்டமன்ற உறுப்பினரும் ஆவார். இவர் பாரதிய ஜனதா கட்சி அரசியல்வாதி. பரத் பூசண் 2024 சம்மு காசுமீர் சட்டப் பேரவைத் தேர்தலில் கத்துவா சட்டமன்றத் தொகுதியில் பாரதிய ஜனதா கட்சி வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

கல்வி 
பரத் பூசண் சம்முவில் உள்ள அரசு மருத்துவக் கல்லூரியில் இளநிலை மருத்துவம் மற்றும் அறுவையியல் பட்டத்தினை 1994ஆம் ஆண்டு பெற்றுள்ளார். இதன் பின்னர் முதுகலைப் பட்டத்தினை இதழியலில் பாரதிய விதியா பவன் பல்கலைக்கழகத்தில் பெற்றுள்ளார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
தர்சன் குமார்

தர்சன் குமார் (Darshan Kumar) என்பவர் இந்திய அரசியல்வாதியும் சம்மு காசுமீரைச் சேர்ந்த சட்டமன்ற உறுப்பினரும் ஆவார். பாரதிய ஜனதா கட்சியினைச் சேர்ந்த தர்சன் குமார் உயர்நிலைக் கல்வியினை சம்மு காசுமீரில் 1992ஆம் ஆண்டு முடித்துள்ளார். குமார் 2024 சம்மு காசுமீர் சட்டப் பேரவைத் தேர்தலில் பாரதிய ஜனதா கட்சி உறுப்பினராக பசோக்லி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
பாரதிய ஜனதா கட்சி அரசியல்வாதிகள்
சுரீந்தர் குமார்

சுரீந்தர் குமார் (Surinder Kumar)(பிறப்பு 1982) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டப்பேரவை உறுப்பினரும்  ஆவார். குமார் சம்மு மாவட்டத்தில் பட்டியல் சாதி சமூகத்திற்காக ஒதுக்கப்பட்ட மார் சட்டமன்றத் தொகுதியில் பாரதிய ஜனதா கட்சி சார்பில் போட்டியிட்டு சம்மு காசுமீர் சட்டமன்ற உறுப்பினராக ஆனார்.

இளமையும் கல்வியும் 
குமார் சம்மு காசுமீரின் சம்மு மாவட்டத்தில் உள்ள மார்க் பகுதியைச் சேர்ந்தவர். இவர் தயால் சந்தின் மகன் ஆவார். 1999ஆம் ஆண்டில் கசன்சூவில் உள்ள அரசு உயர்நிலைப் பள்ளியில் 8ஆம் வரை படித்துள்ளார்.

அரசியல் 
குமார் 2024 சம்மு காசுமீர் சட்டப் பேரவைத் தேர்தலில் பாரதிய ஜனதா கட்சியைப் பிரதிநிதித்துவப்படுத்தி மார் சட்டமன்றத் தொகுதியில் போட்டியிட்டு வெற்றி பெற்றார். இவர் 42,563 வாக்குகளைப் பெற்று தனது நெருங்கிய போட்டியாளரான இந்திய தேசிய காங்கிரசின் முலா ராமை 23,086 வாக்குகள் வித்தியாசத்தில் தோற்கடித்தார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
1982 பிறப்புகள்
விஜய் குமார் (சம்மு காசுமீர்)

விஜய் குமார் (Vijay Kumar) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். விஜய் குமார் பாரதிய ஜனதா கட்சியினைச் சேர்ந்தவர். குமார் கத்துவா பகுதியினைச் சேர்ந்தவர். 1987ஆம் ஆண்டு சம்மு காசுமீர் பல்கலைக்கழகத்திலிருந்து இளங்கலைச் சட்டப் பட்டத்தினைப் பெற்றுள்ளார். இவர் 2024 சம்மு காசுமீர் சட்டப் பேரவைத் தேர்தலில் கீராநகர் சட்டமன்றத் தொகுதியில் பாரதிய ஜனதா கட்சி வேட்பாளராகப் போட்டியிட்டு சட்டமன்ற உறுப்பினர் ஆனார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
இந்திய அரசியல்வாதிகள்
மலேசிய பங்குச் சந்தை

மலேசிய பங்குச் சந்தை அல்லது பர்சா மலேசியா (MYX: 1818) ஆங்கிலம்: Bursa Malaysia; முன்னர் Kuala Lumpur Stock Exchange (KLSE); மலாய்: Bursa Malaysia முன்னர் Bursa Saham Kuala Lumpur என்பது மலேசியாவின் பங்குச்சந்தை ஆகும். 

இந்தப் பங்குச் சந்தை ஆசியானின் மிகப்பெரிய பங்குச் சந்தைகளில் ஒன்றாகும்.  இது கோலாலம்பூரில் அமைந்துள்ளது; மற்றும் முன்பு கோலாலம்பூர் பங்குச் சந்தை (KLSE) என அறியப்பட்டது. இது பரிவர்த்தனைகளின் முழு ஒருங்கிணைப்பையும் வழங்குகிறது. 

பரந்த அளவிலான நாணய பரிமாற்றம் மற்றும் வணிகம், நாணயத் தீர்வு, நாணயச் சேமிப்புச் சேவைகள் உட்பட பற்பல நாணயச் சேவைகளை வழங்குகிறது. மலேசிய பிணையங்கள் ஆணையத்துடன் இணைந்து, மலேசிய பங்குச் சந்தையையும்; மலேசிய மூலதனச் சந்தையையும் ஒழுங்குபடுத்துகிறது.

வரலாறு

சிங்கப்பூர் பங்குத் தரகர்கள் சங்கம் (Singapore Stockbrokers Association); மலாயாவின் பத்திரங்களின் அதிகாரப்பூர்வ அமைப்பாக மாறியதும் பர்சா மலேசியா 1930-இல் நிறுவப்பட்டது. 1937 இல், இது மலாயாவின் பங்குத் தரகர்கள் சங்கமாக (Stockbrokers' Association of Malaya) மீண்டும் பதிவு செய்யப்பட்டது.

1960-இல், மலாயன் பங்குச் சந்தை (Malayan Stock Exchange) உருவாக்கப்பட்டது மற்றும் பொது வணிகச் சேவை அதே ஆண்டு மே 9 அன்று தொடங்கியது. 1961 ஆம் ஆண்டில், சிங்கப்பூர் மற்றும் கோலாலம்பூர்; ஆகிய நகரங்களில், இரண்டு பங்குச் சந்தை வணிக மையங்கள் அறிமுகப்படுத்தப்பட்டன.

மலேசிய சிங்கப்பூர் பங்குச் சந்தை

இரண்டு வணிக மையங்களும் நேரடி தொலைபேசி இணைப்புகள் மூலம் இணைக்கப்பட்டன. மலேசிய பங்குச் சந்தை முறைப்படி 1964-இல் உருவாக்கப்பட்டது. 

1962-ஆம் ஆண்டில், மலேசியாவிலிருந்து சிங்கப்பூர் பிரிக்கப்பட்டவுடன், பங்குச் சந்தையானது மலேசிய சிங்கப்பூர் பங்குச் சந்தையின் (Malaysian and Singapore Stock Exchange) (MSSE) கீழ் தொடர்ந்து செயல்பட்டது.

சிங்கப்பூர் பங்குச் சந்தை

1973-இல், மலேசியா மற்றும் சிங்கப்பூர் இடையே நாணயப் பரிமாற்றம் நிறுத்தப்பட்டது. அத்துடன், மலேசிய சிங்கப்பூர் பங்குச் சந்தை என்பது கோலாலம்பூர் பங்குச் சந்தை (Kuala Lumpur Stock Exchange Bhd) (KLSEB) மற்றும் சிங்கப்பூர் பங்குச் சந்தை (Stock Exchange of Singapore) (SES) என பிரிக்கப்பட்டது. மலேசிய நிறுவனங்கள் சிங்கப்பூர் பங்குச் சந்தையில் தொடர்ந்து பட்டியலிடப்பட்டன. 

சிறிது காலத்திற்குப் பின்னர், மலேசிய நிறுவனங்களின் பொறுப்புகளை கோலாலம்பூர் பங்குச் சந்தை ஏற்றுக் கொண்டது. 1994-இல், கோலாலம்பூர் பங்குச் சந்தை என முறைப்படி பெயர் மாற்றம் செய்யப்பட்டது. பத்தாண்டுகளுக்குப் பின்னர் 2004-இல், பர்சா மலேசியா என மறுபெயரிடப்பட்டது.

7 மே 2024 அன்று, பர்சா மலேசியா முதல் முறையாக பங்குச் சந்தை மூலதனத்தில் RM 2 ரிங்கிட் டிரில்லியனை எட்டியது.

மேலும் காண்க

 மலேசியாவின் பொருளாதாரம்
 டோக்கியோ பங்குச் சந்தை
 இந்திய தேசிய பங்கு சந்தை
 இலண்டன் பங்குச் சந்தை
 ஹாங்காங் பங்குச் சந்தை

மேற்கோள்கள்

வெளி இணைப்புகள்
 
 

பங்குச் சந்தை
மலேசியப் பொருளாதாரம்